Komeetbeelde is 'n sege | Die Vryburger
Die landingstuig, Philae, het die eerste fotobeelde van die uiters onherbergsame komeet waarop dit geland het na die aarde gestuur.
Die swart-en-wit foto's van die rotsagtige oppervlakte van die komeet, 67P/Churyumov-Gerasimenko, is die resultaat van 'n verstommende prestasie vir die wetenskap en gesofistikeerde beeldtegnologie.
Die duidelike beelde wat deur die Europese Ruimte-agentskap (Engels: ESA) vrygestel is, is nagenoeg 500 miljoen kilometer van die aarde af geneem.
Die tuig, wat so groot soos 'n wasmasjien is, het 'n kamera wat aan sy onderkant gemonteer is om nabyskote te neem en is ook toegerus met sewe hoë definisie mikro-kameras.
Die Philae het tydens sy landing twee keer teruggebons en uiteindelik aan die rand van 'n krater te lande gekom. Die tuig is nou in die skaduwee van 'n kraterkrans en dit sal die herlaaiing van die sonpanele bemoeilik. Maar intussen word daar nog wonderlike data van die verskillende instrumente aan boord van die tuig ontvang.
Wetenskaplikes het aanvanklik behoorlik naels gekou oor die tuig se landing waartydens dit twee keer teruggespring het. Hulle sal nou vinnig moet speel om die gerobotiseerde tuig te probeer skuif solank daar nog sonkrag is om dit te doen.
3 thoughts on "Komeetbeelde is 'n sege"
Arnold November 14, 2014 at 2:25 pm
Eendag gaan ons kinders leer dat ou Jonas Sapele die uitvinder van hierdie tegnologie was.
Adam Willemse November 16, 2014 at 1:59 pm
Nie as hulle ouers vir hulle saam met wat hulle in hul doopbelofte belowe het vertel wie hulle is en waar hulle vandaan kom nie. Daarmee saam is daar niks mee verkeerd as hulle van jongs af besef dat die wetenskap nie 'n vervelige vak is nie, maar die basis van ons westerse Christelike kultuur, waarop ons denkwyse en volkstrots gebou is. As daardie fondamentele begrip van moedersknie vasgelê word en nie deur die omgewing en die skool en televisie nie sal karakters gevorm word wat nie deur die omgewing op sleeptou geneem word nie maar wat die omgewing se koers bepaal. Dit was telkens in die verlede so en dit sal weer so wees.
Adam Willemse November 16, 2014 at 2:20 pm
Die prestasie van die Europese Ruimte-agentskap verdien alle lof. Die westerling se strewe na kennis onderskei hom van ander bevolkings wat westerse kennis slegs sien as 'n weg na ekonomiese welvaart waarin hulle wil deel. Soos wyle Dr Wally Grant , Meiring Naude en ander Suid Afrikaanse baanbrekers op die gebied van die wetenskap moet ons jong afrikanertjies steeds daarop wys dat gesamentlike kennis oor 'n wye spektrum die een ding is wat vir 'n volk wêreldwyd erkenning en respek verwerf. Die individue is tussen ons, ons moet net onsself as 'n volk bly handhaaf.